**ԱՄՓՈՓԱԹԵՐԹ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2015 ԹՎԱԿԱՆԻ**

**ՀՈԿՏԵՄԲԵՐԻ 15-Ի N 1200-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ**

|  |  |  |
| --- | --- | --- |
| **1. ՀՀ Առողջապահության նախարարություն** | | **09.06.2021թ.** |
| **N ԱԱ/02.1/12213-2021** |
| Դիտողություններ և առաջարկություններ չկան։ |  | Ընդունվել է ի գիտություն։ |
| **2. ՀՀ Միգրացիոն ծառայություն** | | **07.06.2021թ.** |
| **N 01/02/2221-2021** |
| Դիտողություններ և առաջարկություններ չկան։ |  | Ընդունվել է ի գիտություն։ |
| **3. ՀՀ Տարածքային կառավարման և ենթակառուցվածքների նախարարություն** | | **10.06.2021թ.** |
| **N ՍՊ/15.2/14525-2021** |
| Դիտողություններ և առաջարկություններ չկան։ |  | Ընդունվել է ի գիտություն։ |
| **4. ՀՀ կրթության, գիտության, մշակույթի և սպորտի նախարարություն** | | **11.06.2021թ.** |
| **N 01/21/12639-2021** |
| Դիտողություններ և առաջարկություններ չկան։ |  | Ընդունվել է ի գիտություն։ |
| **5. ՀՀ Ոստիկանություն** | | **14.06.2021թ.** |
| **N 1/21/37814-21** |
| Դիտողություններ և առաջարկություններ չկան։ |  | Ընդունվել է ի գիտություն։ |
| **6. ՀՀ Ֆինանսների նախարարություն** | | **15.06.2021թ.** |
| **N 01/11-1/9608-2021** |
| Դիտողություններ և առաջարկություններ չկան։ |  | Ընդունվել է ի գիտություն։ |
| **7. ՀՀ Առողջապահական և աշխատանքի տեսչական մարմին** | | **16.06.2021թ.** |
| **N 01/7430-2021** |
| Դիտողություններ և առաջարկություններ չկան։ |  | Ընդունվել է ի գիտություն։ |
| **8. ՀՀ Արտաքին գործերի նախարարություն** | | **17.06.2021թ.** |
| **N 1110/24504-21** |
| Դիտողություններ և առաջարկություններ չկան։ |  | Ընդունվել է ի գիտություն։ |
| **9. ՀՀ Գլխավոր դատախազություն** | | **22.06.2021թ.** |
| **N /20.3/8916-2021** |
| 1.«Հայաստանի Հանրապետության կառավարության 2015 թվականի հոկտեմբերի 15-ի N 1200–Ն որոշման մեջ փոփոխություններ և լրացում կատարելու մասին» Հայաստանի Հանրապետության կառավարության որոշման (այսուհետ՝ Որոշում) N 1 հավելվածի 11-րդ կետի վերջին նախադասության համաձայն՝ հանձնաժողովի մասնակիցների առարկությունների և առաջարկությունների մասին հայտարարությունները, եթե այդպիսիք եղել են, արտացոլվում են նիստի արձանագրությունում: Նախագծով այս նախադասությունը հանվել է՝ կրկին չներկայացնելով որևէ հիմնավորում արդեն իսկ գործող կարգավորման մեջ նման փոփոխություն կատարելու անհրաժեշտության, առաջացած խնդիրների և հետապնդող նպատակի վերաբերյալ:  2.Որոշման N1 հավելվածի 13-րդ կետի 2-րդ ենթակետի համաձայն՝ հանձնաժողովի նախագահը իր կամ հանձնաժողովի անդամների նախաձեռնությամբ կամ իրավասու մարմինների միջնորդությունների հիման վրա հանձնաժողովի նիստ հրավիրելու անհրաժեշտության մասին իրազեկում ստանալուց հետո երկօրյա ժամկետում հրավիրում է հանձնաժողովի նիստ: Նախագծով առաջարկվում է սահմանել, որ հանձնաժողովի նախագահը իր կամ հանձնաժողովի անդամների նախաձեռնությամբ կամ իրավասու մարմինների միջնորդությունների հիման վրա հանձնաժողովի նիստ հրավիրելու անհրաժեշտության մասին իրազեկում ստանալուց հետո երկու աշխատանքային օրվա ընթացքում հանձնաժողովի անդամներին տեղեկացնում է հանձնաժողովի նիստ հրավիրելու անհրաժեշտության մասին:  Առաջարկվող ձևակերպումից հասկանալի չէ, թե ինչ նպատակ է հետապնդում նման փոփոխությունն այն պայմաններում, երբ ընդամենը երկօրյա ժամկետում նիստ հրավիրելու կանոնը փոխարինելով նույն ժամկետում նիստ հրավիրելու անհրաժեշտության մասին ծանուցման մասին կանոնով, բաց է առաջանալու այն հարցի վերաբերյալ, թե, այնուամենայնիվ, երբ է հրավիրվում հանձնաժողովի նիստը: Առաջարկում ենք պահպանել գործող կարգավորումը կամ փոփոխության անհրաժեշտության վերաբերյալ ողջամիտ հիմնավորումների առկայության դեպքում սահմանել այնպիսի կարգավորումներ, որ բարձրացված մտահոգությունը փարատվի: | 1**. Ընդունվել է,** կետը խմբագրվել է՝ ավելացվելով համապատասխան նախադասությունը հետևյալ բովանդակությամբ՝ ««11. Հանձնաժողովի որոշումներն ստորագրվում են հանձնաժողովի նախագահի և անդամների կողմից: Մարդուն զոհի կամ հատուկ կատեգորիայի զոհի կարգավիճակ տալու մասին հանձնաժողովի որոշման քաղվածքի մեկական օրինակ տրվում է նախանույնացումն իրականացրած իրավասու մարմնին, նույնացված զոհին կամ հատուկ կատեգորիայի զոհին կամ նրա օրինական ներկայացուցչին։ Հանձնաժողովի քարտուղարը քաղվածքը հանձնելու մասին կատարում է համապատասխան գրառում հատուկ մատյանում` նշելով ստացողի անունը, ազգանունը, նրան աջակցող կազմակերպության անվանումը, ստանալու ամսաթիվը, ամիսը, տարեթիվը: Գրառման դիմաց դրվում է ստացողի ստորագրությունը: Քաղվածքի օրինակելի ձևը և մատյանի ձևը հաստատվում է հանձնաժողովի կողմից՝ հանձնաժողովի անդամների ձայների մեծամասնությամբ։ Հանձնաժողովի մասնակիցների առարկությունների և առաջարկությունների մասին հայտարարությունները, եթե այդպիսիք եղել են, արտացոլվում են նիստի արձանագրությունում։»  2. **Ընդունվել է։** Կետը խմբագրվել է հետևյալ բովանդակությամբ՝ «2) իր կամ հանձնաժողովի անդամների նախաձեռնությամբ կամ իրավասու մարմինների միջնորդությունների հիման վրա հանձնաժողովի նիստ հրավիրելու անհրաժեշտության մասին իրազեկում ստանալուց հետո հինգ օրվա ընթացքում հրավիրում է հանձնաժողովի նիստ.» ։ Սույն դրույյթի ամրագրումը կատարվել է հիմք ընդունեկով «Մարդկանց թրաֆիքինգի և շահագործման ենթարկված անձանց նույնացման և աջակցության մասին» ՀՀ օրենքի 18-րդ հոդված 2-րդ կետը, որի համաձայն՝ «Իրազեկումը ստանալու պահից հինգ օրվա ընթացքում հանձնաժողովի նախագահը հրավիրում է նույնացման նիստ․․․»։ Հաշվի առնելով օրենքի այս դրույթ համապատասխան ժամկետային կարգավորումը ամրագրվել է նաև սույն որոշման նախագծում ևս։ | |
| **10. ՀՀ Քննչական կոմիտե** | | **21.06.2021թ.** |
| **N 01/12/36042-2021** |
| Դիտողություններ և առաջարկություններ չկան։ |  | Ընդունվել է ի գիտություն։ |
| **11. ՀՀ Մարդու իրավունքների պաշտպանի գրասենյակ** | | **10.07.2021թ.** |
| **01/13.6/3162-21** |
| Հիմք ընդունելով խոշտանգումների և այլ դաժան, անմարդկային կամ նվաստացնող վերաբերմունքի զոհերի վերաբերյալ վիճակագրություն վարելու անհրաժեշտութունը, ինչպես նաև հաշվի առնելով, որ հանձնաժողովի կողմից ներկայացվող հաշվետվությունը պարունակում է այնպիսի տվյալներ, ինչպիսիք են՝ թրաֆիքինգի և շահագործման հավանական զոհերի, ինչպես նաև  աջակցություն ստանալու նպատակով ուղղորդված զոհերի ու հատուկ կատեգորիայի զոհերի թիվը և որ հավանականությունը մեծ է, որ թրաֆիքինգի և շահագործման զոհերը նաև խոշտանգումների և այլ դաժան, անմարդկային կամ նվաստացնող վերաբերմունքի զոհ կարող են լինել՝ անհրաժեշտ է Նախագծով նախատեսել կարգավորում առ այն, որ խոշտանգումների և այլ դաժան, անմարդկային կամ նվաստացնող վերաբերմունքի դեպքեր հայտնաբերելու դեպքում Հանձնաժողովի կողմից հավաքագրվեն նաև այդ զոհերի վերաբերյալ տվյալները: | **Չի ընդունվել**  Հայաստանի Հանրապետությունում մարդկանց թրաֆիքինգի և շահագործման զոհերի նույնացման հանձնաժողովի աշխատակարգը, մարդկանց թրաֆիքինգի և շահագործման զոհերի նույնացման հանձնաժողովի կողմից Հայաստանի Հանրապետությունում մարդկանց թրաֆիքինգի եվ շահագործման դեմ պայքարի հարցերով խորհուրդ ներկայացվող հաշվետվության ձևը սահմանելու մասին» ՀՀ կառավորության 15.10.2015 թ. N 1200-Ն որոշմամբ նախատեսված կարգավորումնները ուղղակիորեն բխում է «Մարդկանց թրաֆիքինգի և շահագործման ենթարկված անձանց նույնացման և աջակցության մասին» Հայաստանի Հանրապետության օրենքի համապատասխան դրույթներից, ուստի Ձեր կողմից առաջարկվող իրավահարաբերությունային կարգավորումնները դուրս են վերոգրյալ օրենքի կարգավորման շրջանակից և դրանից բխող կառավարության որոշմաբ սահմանաված նույնացման հանձնաժողովի աշխատաննքերի տրամաբանությունից։ | |
| **12. «Ամքոր Հայաստան» բարեգործական հիմնադրամ** | | **21.06.2021թ.** |
| **N 047** |
| 1. Առաջարկվում է Հայաստանի Հանրապետության կառավարության 2015 թվականի հոկտեմբերի 15-ի N 1200-ն որոշման նախագծի N 1 հավելվածի 3-րդ կետի 9-րդ ենթակետում նշված «հանձնաժողովի կողմից թրաֆիքինգի զոհերի համար թիրախային համարվող վայրեր՝ ուսումնասիրություններ և իրազեկման աշխատանքներ իրականցնելու, ինչպես նաև այդ վայրերում արտագնա նիստեր կազմակերպելու համար», մշակել հատուկ ընթացակարգ և պլան, ինչպես նաև տրամադրել բյուջե:  2. Առաջարկվում է նախագծի 11-րդ կետում զոհի կարգավիճակը հաստատող փաստաթղթի համար մշակել հատուկ ձևաչափ, ինպես նաև մեխանիզմներ, որոնք թույլ կտան այդ փաստաթուղթը օգտագործելով դիմել պետական կառույցներին՝ աջակցություն ստանալու նպատակով:  3. Առաջարկվում է որոշման 19-րդ կետը պահպանել, քանի որ Մարդկանց թրաֆիքինգի եվ շահագործման ենթարկված անձանց նույնացման եվ աջակցության մասին օրենքի 23-րդ հոդվածի 1-ին մասում սահմանվում է, որ «աջակցությունը դադարեցվում է այդ աջակցության տրամադրումն իրականացնող իրավասու մարմնի հիմնավոր միջնորդության հիման վրա՝ նույնացման հանձնաժողովի որոշմամբ, սակայն նույնացման հանձնաժողովը չի ստանում համապատասխան տեղեկատվություն աջակցության գործընթացի վերաբերյալ, այդ պատճառով չունի բավարար հիմքեր աջակցությունը դադարեցնելու վերաբերյալ որոշումներ ընդունելու համար: Առաջարկում եմ մշակել համապատասխան մեխանիզմ, որպեսզի հանձնաժողովը տեղեկացված լինի աջակցության գործընթացի վերաբերյալ: | **Ընդունվել է մասամբ**  1. Ուսումնասիրությունների իրականացման, արտագնա նիստերի կազմակերպման դեպքում՝ հստակ նպատակից բխող համապատսախան քայլերը կմշակվի և կհաստատվի հանձնաժողովի կողմից հանձնաժողովի հերթական նիստում։  **Ընդունվել է մասամբ**  2. Համապատասխան ձևաչափը կմշակվի և կհաստատվի հանձնաժողովի կողմից հանձնաժողովի հերթական նիստում։  **Ընդունվել է**  3. Գործող որոշման 19-րդ կետը պահվում է։ Իսկ առաջարկվող գործընթացը կարգավորվող համապատասխան մեխանիզմը սահմանել ենք արդեն նախագծի 1-ին կետի 1-ին ենթակետի ա. պարբերությամբ հետևյալ բովանդակությամբ՝ «8) յուրաքանչյուր եռամսյակին հաջորդող նիստում ծանոթանում է տվյալ տարվա հաշվետու ժամանակահատվածում մարդկանց թրաֆիքինգի և շահագործման զոհերին կամ հատուկ կատեգորիայի զոհերին կամ հավանական զոհերին տրամադրած աջակցության և պաշտպանության գործընթացին.» | |
| **13. «Դեմոկրատիան այսօր» ՀԿ** | | **16.06.2021թ.** |
|  |
| Դիտողություններ և առաջարկություններ չկան։ |  | Ընդունվել է ի գիտություն։ |
| **14. «Հույս և օգնություն» ՀԿ** | | **16.06.21 թ․** |
|  |
| Դիտողություններ և առաջարկություններ չկան։ |  | Ընդունվել է ի գիտություն։ |
| **15. Արդարադատության նախարարություն** | | **07.07.2021թ.**  **N 01/27.1/19314-2021** |
| 1. Նախագծի 1-ին կետի 1-ին ենթակետի ա. պարբերությամբ առաջարկվում է ՀՀ կառավարության 2015 թվականի հոկտեմբերի 15-ի N 1200-Ն որոշման (այսուհետ՝ Որոշում) N 1 հավելվածի 3-րդ կետը լրացնել 8-րդ ենթակետով, որով սահմանվում է ՀՀ-ում մարդկանց թրաֆիքինգի և շահագործման զոհերի նույնացման հանձնաժողովին (այսուհետ՝ Հանձնաժողով) ընձեռել յուրաքանչյուր եռամսյակին հաջորդող նիստում տվյալ տարվա հաշվետու ժամանակահատվածում մարդկանց թրաֆիքինգի և շահագործման զոհերին կամ հատուկ կատեգորիայի զոհերին կամ հավանական զոհերին տրամադրած աջակցության և պաշտպանության գործընթացին ծանոթանալու լիազորություն։   Նման դրույթի նախատեսումն ինքնանպատակ է թվում՝ հաշվի առնելով, որ Որոշման 13-րդ կետի 7-րդ ենթակետի համաձայն՝ Հանձնաժողովի նախագահը իրավասու մարմիններից ստանում է տեղեկատվություն՝ Հայաստանի Հանրապետությունում մարդկանց թրաֆիքինգի և շահագործման դեմ պայքարի հարցերով խորհրդին կիսամյակային հաշվետվություն ներկայացնելու նպատակով, իսկ Որոշման 3-րդ կետի 1-ին ենթակետով սահմանվում է Հանձնաժողովի իրավասությունը՝ համագործակցելու իրավասու մարմինների հետ՝ այդ թվում տեղեկատվություն ստանալու նպատակով։ Բացի այդ, իր որոշ լիազորությունների իրականացման ընթացքում և նպատակով, մասնավորապես՝ զոհերի և հատուկ կատեգորիայի զոհերի աջակցության դադարեցման և միանվագ դրամական օգնություն ստանալու մասին որոշում կայացնելիս, ինչպես նաև արդեն իսկ աջակցություն ստացած հավանական զոհերի նույնացման ընթացքում, Հանձնաժողովն իրավասու է ծանոթանալ զոհերին կամ հավանական զոհերին տրամադրված աջակցության և պաշտպանության գործընթացին և այս նպատակով լրացուցիչ լիազորության նախատեսման անհրաժեշտությունը բացակայում է։  Ուստի, հաշվի առնելով, որ Հանձնաժողովը, որպես այդպիսին, արդեն իսկ օժտված է իր գործառույթների իրականացման ընթացքում խնդրո առարկա տեղեկատվությունը ստանալու և վերջինիս ծանոթանալու լիազորությամբ՝ առաջարկում ենք ևս մեկ անգամ քննարկել այս դրույթի նախատեսման նպատակահարմարությունը։ | **Չի ընդունվել։**  ՀՀ կառավարության 2015 թվականի հոկտեմբերի 15-ի N 1200-Ն որոշման (այսուհետ՝ Որոշում) 13-րդ կետի 7-րդ ենթակետի համաձայն՝ ***«հանձնաժողովը՝ իրավասու մարմիններից ստանում է տեղեկատվություն և յուրաքանչյուր կիսամյակ, մինչև հաջորդող ամսվա 15-ը, խորհուրդ է ներկայացնում միասնական հաշվետվություն կատարված աշխատանքների և ծախսերի մասին.» ,*** սույն կարգավորմամբ հանձնաժողովը շահագրգիռ պետական կառույցներից **կիսամյակը մեկ անգամ** ստանում է ընդհանրական տեղեկատվություն մարդկանց թրաֆիքինգի և շահագործման դեմ պայքարի շրջանակում իրականացված աշխատանքների մասով, իսկ մեր կողմից առաջարկվող փոփոխությամբ նախատեսվում է հանձնաժողովի աշխատանքները ավելի դինամի և պետության կողմից տրամադրվող աջակցությունը ավելի հասցեկան դարձնելու համար՝ **յուրաքանչյուր եռամսյակ հանձնաժողովի ներսում քննարկել և ուսումնասիրել հանձնաժողովի անդամների գործունեությունից բխող մարդկանց թրաֆիքինգի և շահագործման զոհերին կամ հատուկ կատեգորիայի զոհերին կամ հավանական զոհերին տրամադրած աջակցության և պաշտպանության գործընթացը։**  **Բացի այդ,** օրենքի 23-րդ հոդվածի 1-ին մասում սահմանվում է, որ «Զոհերի և հատուկ կատեգորիայի զոհերի աջակցությունը դադարեցվում է այդ աջակցության տրամադրումն իրականացնող իրավասու մարմնի հիմնավոր միջնորդության հիման վրա` նույնացման հանձնաժողովի կայացրած որոշմամբ․․․» սակայն նույնացման հանձնաժողովը գործնականում չի ստանում համապատասխան տեղեկատվություն աջակցության գործընթացի վերաբերյալ, այդ պատճառով չի ունենում բավարար հիմքեր աջակցությունը դադարեցնելու կամ շարունակելու վերաբերյալ օպերատիվ որոշումներ ընդունելու տեսանկյունից:  Այս գործընթացի իրականացման պարբերականությունը ինստիտուցիոնալ հիմքով ամրագրելու համար, նպատակահարմար ենք գտել ավելացնել լրացուցիչ կարգավորում, **որը թույլ կտա հաստատապես յուրաքանչյուր եռամսյակ** քննարկել և տեղեկանալ զոհերին տրվող աջակցության ընթացքի վերաբերյալ։  Ուստի գտնում ենք, որ չնայած այն հանգամանքին, որ որ Հանձնաժողովը, որպես այդպիսին, արդեն իսկ օժտված է իր գործառույթների իրականացման ընթացքում մարդկանց թրաֆիքինգի դեմ պայքարի ոլորտում իրականացված աշխատանքների մասին տեղեկատվությունը ստանալու և վերջինիս ծանոթանալու լիազորությամբ, այնուամենայնիվ սույն ենթակետով **եռամսյակային ժամկետ սահմանելով** ամրագրվող դրույթի պահպանելը կարևոր է հանձնաժողովի աշխատանքների օպերատիվության և հաշվետվողականության ամրագրման տեսանկյունից։ | |
| 2. Նախագծի 1-ին կետի 1-ին ենթակետի գ. պարբերությամբ առաջարկվում է Որոշման 11-րդ կետը վերախմբագրել՝ սահմանելով, ի թիվս այլնի, որ մարդուն զոհի կամ հատուկ կատեգորիայի զոհի կարգավիճակ տալու մասին Հանձնաժողովի որոշման քաղվածքի մեկական օրինակ, Հանձնաժողովի անդամների մեծամասնության համաձայնության դեպքում, ըստ անհրաժեշտության, կարող է տրամադրել նախանույնացումն իրականացրած իրավասու մարմնին, նույնացված զոհին կամ հատուկ կատեգորիայի զոհին կամ նրա օրինական ներկայացուցչին։  Հանձնաժողովի անդամներին նման հայեցողության տրամադրումը խնդրահարույց է և լրացուցիչ հիմնավորման կարիք ունի՝ հաշվի առնելով, որ «Մարդկանց թրաֆիքինգի և շահագործման ենթարկված անձանց նույնացման և աջակցության մասին» օրենքի (այսուհետ՝ Օրենք) 18-րդ հոդվածի 10-րդ մասի համաձայն՝ Նույնացման նիստի որոշման մեկական օրինակ տրվում է նույնացման ներկայացված անձին և այդ նախանույնացումն իրականացրած իրավասու մարմնին։ Ըստ այդմ, Օրենքով նախատեսվում է Հանձնաժողովի կողմից համապատասխան անձանց նույնացման մասին որոշումը տրամադրելու պահանջ և ոչ թե հնարավորություն, ինչին համահունչ էլ Որոշման գործող տեքտում նախատեսվել է Օրենքի վերոնշյալ դրույթին նույնական կարգավորում։  Հաշվի առնելով վերոշարադրյալը՝ առաջարկում ենք Որոշման գործող տեքտում առկա կարգավորումը թողնել անփոփոխ։ | **Ընդունվել է**  Համապատասխան փոփոխությունը կատարվել է և Նախագծի 1-ին կետի 1-ին ենթակետի «գ.» պարբերությունը խմբագրվել է հետևյալ բովանդակությամբ՝ ««11. Հանձնաժողովի որոշումներն ստորագրվում են հանձնաժողովի նախագահի և անդամների կողմից: Մարդուն զոհի կամ հատուկ կատեգորիայի զոհի կարգավիճակ տալու մասին հանձնաժողովի որոշման քաղվածքի մեկական օրինակ տրվում է նախանույնացումն իրականացրած իրավասու մարմնին, նույնացված զոհին կամ հատուկ կատեգորիայի զոհին կամ նրա օրինական ներկայացուցչին։ Հանձնաժողովի քարտուղարը քաղվածքը հանձնելու մասին կատարում է համապատասխան գրառում հատուկ մատյանում` նշելով ստացողի անունը, ազգանունը, նրան աջակցող կազմակերպության անվանումը, ստանալու ամսաթիվը, ամիսը, տարեթիվը: Գրառման դիմաց դրվում է ստացողի ստորագրությունը: Քաղվածքի օրինակելի ձևը և մատյանի ձևը հաստատվում է հանձնաժողովի կողմից՝ հանձնաժողովի անդամների ձայների մեծամասնությամբ։ Հանձնաժողովի մասնակիցների առարկությունների և առաջարկությունների մասին հայտարարությունները, եթե այդպիսիք եղել են, արտացոլվում են նիստի արձանագրությունում։» | |
| 3. Նախագծի 1-ին կետի 2-րդ ենթակետով առաջարկվում է վերաշարադրել Որոշման 2-րդ Հավելվածը, որով սահմանվում է Հանձնաժողովի կողմից Խորհրդին ներկայացվող հաշվետվության ձևը։  Փոփոխությունների արդյունքում հանվել է Ձևի 2-րդ՝ Իրականացված ծրագրերը և կատարված ծախսերը բաժինը, և փոխարենը սահմանվել, որ հաշվետու ժամանակահատվածում զոհերին և հատուկ կատեգորիայի զոհերին տրամադրվող սոցիալ-հոգեբանական վերականգնողական ծառայության շրջանակում կատարված ծախսերի վերաբերյալ ամփոփ հաշվետվությունը ներառվում է հաշվետվության նկարագրական մասում։  Նախ, այնքան էլ նպատակահարմար չի թվում դրսևորված մոտեցումը, որի դեպքում հաշվետվությունը բաղակացած է լինելու միայն նկարագրական մասից, իսկ սոցիալ-հոգեբանական վերականգնողական ծառայության շրջանակում կատարված ծախսերի վերաբերյալ հաշվետվության ձևը մնալու է չսահմանված այն դեպքում, երբ Հավելվածի մշակման նպատակը հենց հաշվետվության ձևի սահմանումն է։  Միաժամանակ, հարկ է նշել, որ Որոշման գործող տարբերակում նախատեսվում է ոչ թե սոցիալ-հոգեբանական վերականգնողական ծառայության, այլ աջակցության բոլոր ծրագրերի իրականացման համար կատարված ծախսերի վերաբերյալ տեղեկատվության ներկայացում, ինչը, կարծում ենք, ավելի համահունչ է Օրենքի կարգավորումներին։ Մասնավորապես, Օրենքի 26-րդ հոդվածի 1-ին մասի համաձայն, նույնացման հանձնաժողովը և իրավասու մարմինները յուրաքանչյուր կիսամյակ Խորհուրդ են ներկայացնում միասնական հաշվետվություն՝ Օրենքի շրջանակներում իրականացված աշխատանքների և կատարված ծախսերի վերաբերյալ։  Այս առնչությամբ հարկ է արձանագրել, որ Օրենքի 22-րդ հոդվածով նախատեսված աջակցության տեսակները, կարծես թե, ավելի լայն և ընգրկուն ծառայությունների շրջանակ են պարունակում, քան ենթադրվում է «սոցիալ-հոգեբանական վերականգնողական ծառայություն» արտահայտությամբ (աջակցության տեսակների մեջ են մտնում, ի թիվս այլնի, անհրաժեշտ փաստաթղթերի տրամադրումը, վերականգնումը, ինչպես նաև թարգմանչական ծառայությունների մատուցումը)։  Ելնելով վերոգրյալից՝ կարծում ենք, իրավական որոշակիության ապահովման տեսանկյունից առավել նպատակահարմար է պահպանել Օրենքի եզրութաբանությունը։ | **Ընդունվել է**  Կատարվել են առաջարկվող բոլոր փոփոխությունները, ավելացվել է «Ձև 2-ը», որտեղ առանձին ձևաչափով ամրագրված է իրականացված ծրագրերի համար պատասխանատու ոլորտային գերատեսչությունները և ծրագրերի ծախսային ցուցանիշները։ | |
| 4. Որոշման Հավելված N 2-ով սահմանվում է, որ հաշվետվությունը, ի թիվս այլնի, պետք է տեղեկատվություն ներառի նաև հաշվետու ժամանակահատվածում նույնացման հանձնաժողովի գումարած նիստերի և քննարկված հարցերի վերաբերյալ՝ ըստ Օրենքի 18-րդ հոդվածի 7-րդ մասի (նույնացման նիստի արդյունքում կայացվող որոշումներ) և 23-րդ հոդվածի 1-ին մասի (զոհերի աջակցության դադարեցման վերաբերյալ որոշումներ)։  Նախագծով առաջարկվող փոփոխությունների դեպքում հաշվետվությունը, պարունակելով անհրաժեշտ տեղեկատվություն նույնացման նիստի արդյունքում կայացված որոշումների վերաբերյալ, չի անդրադառնալու զոհերի աջակցության դադարեցման վերաբերյալ որոշումներին։ Կարծում ենք, նման մոտեցումը լրացուցիչ հիմնավորման կարիք ունի։ | **Ընդունվել է**  Համապատասխան ենթակետը խմագրվել է հետևյալ բովանդակությամբ՝ «1) նույնացման հանձնաժողովի գումարած նիստերը և քննարկվող հարցերը` ըստ «Մարդկանց թրաֆիքինգի և շահագործման ենթարկված անձանց նույնացման և աջակցության մասին» Հայաստանի Հանրապետության օրենքի 18-րդ հոդվածի 7-րդ մասի և 23-րդ հոդվածի 1-ին մասի»։ | |
| 5. Հարկ ենք համարում անդրադառնալ նաև ամփոփաթերթում տեղ գտած՝ «Ամքոր Հայաստան» բարեգործական հիմնադրամի նկատառմանը և դրա կապակցությամբ ներկայացված առարկություններին։  Մասնավորապես, հիմնադրամի կողմից առաջարկվել է մշակել Հանձնաժողովի կողմից ուսումնասիրություններ և իրազեկման աշխատանքներ իրականացնելու, ինչպես նաև արտագնա նիստեր կազմակերպելու համար ընթացակարգ, ինչին ի պատասխան նշվել է, որ նման ընթացակարգը կմշակվի և կհաստատվի հանձնաժողովի կողմից հանձնաժողովի հերթական նիստում։  Հաշվի առնելով, որ Հանձնաժողովի կողմից ընդունվելու դեպքում նման փաստաթուղթը կկարգավորի Հանձնաժողովի աշխատակարգին վերաբերող հարցեր, իսկ Օրենքի 11-րդ հոդվածի 2-րդ մասի համաձայն՝ նույնացման հանձնաժողովի աշխատակարգը սահմանվում է ՀՀ կառավարության որոշմամբ՝ առաջարկում ենք Նախագծում ներառել դրույթ, որը կընձեռի հանձնաժողովին արտագնա նիստերի անցկացման կարգը կամ առանձնահատկությունները սահմանելու լիազորությամբ։ | **Չի ընդունվել**  «Ամքոր Հայաստան» բարեգործական հիմնադրամի նկատառման մեջ նշվում է հետևյալը՝ «Առաջարկվում է Հայաստանի Հանրապետության կառավարության 2015 թվականի հոկտեմբերի 15-ի N 1200-ն որոշման նախագծի N 1 հավելվածի 3-րդ կետի 9-րդ ենթակետում նշված «հանձնաժողովի կողմից թրաֆիքինգի զոհերի համար թիրախային համարվող վայրեր՝ ուսումնասիրություններ և իրազեկման աշխատանքներ իրականցնելու, ինչպես նաև այդ վայրերում արտագնա նիստեր կազմակերպելու համար», մշակել հատուկ ընթացակարգ և պլան, ինչպես նաև տրամադրել բյուջե:»  Ըստ էության հանձաժողովի աշխատակարգը կարգավորող սույն որոշման մեջ համապատասխան գործընթացը կարգավորվող ընթացակարգային դրույթ արդեն իսկ սահմանել ենք հենց նախագծի 1-ին կետի 1-ին ենթակետի ա. պարբերությամբ հետևյալ բովանդակությամբ՝ «9) անհրաժեշտության դեպքում այցելություններ է կատարում թրաֆիքինգի զոհերի համար թիրախային համարվող վայրեր՝ (հատուկ դպրոցներ, հոգեբուժարաններ, մանկատներ և այլ՝ թրաֆիքինգի դեպքերի հանդիպման տեսանկյունից ռիսկային համարվող հաստատություններում) ուսումնասիրություններ և իրազեկման աշխատանքներ իրականցնելու, ինչպես նաև այդ վայրերում արտագնա նիստեր կազմակերպելու համար։» Իսկ ինչ վերաբերում է ուսումնասիրություններ և իրազեկումներ անցակցնելու, արտագնա նիստեր իրականացնելու անհրաժեշտությանը, կամ դրա շրջանակում իրականացվող ընթացիկ աշխատանքների իրականացման համար «ընթացակարգ և պլան» մշակելուն, ապա անհրաժեշտ է նշել, որ այդ այցելությունները բխելու են կոնկրետ իրավիճակային խնդիրներից, ուստի, ընթացս դրանց կազմակերպման և իրականացման հարցերը ենթակա են քննարկման և հաստատման հանձնաժողովի ընթացիկ աշխատանքային նիստերում։ | |
| 6. Նախագծի հիմնավորման առնչությամբ հարկ ենք համարում նշել, որ վերջինս պետք է պարունակի տեղեկատվություն Նախագծով կարգավորման ենթակա իրավահարաբերությունների առնչությամբ առկա իրավիճակի վերաբերյալ, հակիրճ անդրադառնա Որոշման կիրառման ընթացքում ծագած խնդիրներին կամ այլ հանգամանքներին, որոնցով պայմանավորված է Նախագծի մշակումը և ներկայացվող փոփոխությունների կատարումը։ | **Ընդունվել է**  Համապատասխան փոփոխությունները հիմնավորման մեջ կատարվել են։ | |
| 7. Նախագծի 1-ին կետի 1-ին ենթակետի բ. պարբերությունում «հետևյալ բովանդակությամբ» բառերն անհրաժեշտ է հանել՝ նկատի ունենալով «Նորմատիվ իրավական ակտերի մասին» օրենքի 33-րդ հոդվածի դրույթները:  Նույն դիտողությունը վերաբերում է նաև 1-ին կետի 1-ին ենթակետի գ., դ. և ե. պարբերություններին: | **Ընդունվել է**  Համապատասխան կետերը խմբագրվել են։ | |